### Beslutningstema

Der skal udpeges et medlem til bestyrelsen i Margrethe-Kogs Pumpelag.

### Historik

For Margrethe-Kogs Pumpelag gælder en tinglyst overenskomst som vedtægt. Der er over tid sket ændringer i lagets lodsejerstruktur, så der pt. kun er to interesserede lodsejere, henholdsvis Naturstyrelsen og Den Danske Naturfond, som ejer de 229 ha interesserede arealer, på nær et vejareal på ca. 1 ha, ejet af Tønder Kommune. Bestyrelsen skal ifølge overenskomsten bestå af 5 medlemmer, hvoraf 1 medlem skal udpeges af Sønderjyllands amtsråd. Ved kommunalreformen i 2007 blev Tønder Kommune efterfølgemyndighed for amtsrådet. Kommunen har ikke for nuværende udpeget et medlem til lagets bestyrelse. De 4 øvrige bestyrelsesmedlemmer skal udpeges af henholdsvis Jordbrugsdirektoratet, (der er nedlagt og erstattet af Naturstyrelsen), Landbrugsministeriet (i dag Ministeriet for Fødevarer, Landbrug og Fiskeri), Frederikskogenes kogsbestyrelse (som tidligere har været lodsejer) og de private lodsejere (hvor Den Danske Naturfond i dag er den eneste).

### Sagsfremstilling

Laget ønsker at modernisere og tilpasse vedtægten til de nuværende forhold, bl.a. med hensyn til bestyrelsens sammensætning. Det forudsætter dog en ændring af tinglysningen, og at der forud herfor er udpeget en tegningsberettiget bestyrelse i henhold til de nugældende vedtægtsbestemmelser. For at kunne tilgodese de almindelige foreningsretlige principper arbejdes der hen imod en bestyrelse med 3 medlemmer udpeget af hhv. Naturstyrelsen, Den Danske Naturfond og Tønder Kommune, hvor Naturstyrelsen viderefører [adresse] rolle som ”fast formand”.

En ny bestyrelses funktionsperiode forventes at være kortvarig. I forbindelse med et kommende naturprojekt på Den Danske Naturfonds arealer forventes der at ske tekniske ændringer, så pumpelagets anlæg og interesseområde alene vil vedrøre Naturstyrelsens arealer. I den situation vil det være naturligt, at laget videreføres uden valgt bestyrelse og alene er repræsenteret ved Naturstyrelsen.

### Lovgrundlag

Vandløbsloven.

Tønder Kommune er ikke godkendende myndighed for Benedicte Madsen Kog Pumpelags vedtægtsbestemmelser, idet laget er et privat pumpelag i vandløbslovens forstand. Det modsatte gælder for Pumpelaget Frifeltgrøften og Pumpelaget Skast Mose, der er registreret som offentlige pumpelag og som er underlagt vandløbsmyndighedens administrative tilsyn.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | der udpeges et medlem fra forvaltningen til bestyrelsen for Margrethe-Kogs Pumpelag, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Teknik- og Miljøudvalget, 5. marts 2024, pkt. 10:

Indstillingen anbefales, idet udvalget peger på fagchefen for Teknik & Miljø.

Beslutning fra Økonomiudvalget, 14. marts 2024, pkt. 14:

Indstillingen anbefales.

### Beslutning

Indstillingen godkendt og fagchefen for Teknik & Miljø udpeges som medlem.